Diari Oficial de la Generalitat Valenciana


Sumari del DOGV 4373, del 07-11-2002 (2002/12784)

DECRET 179/2002, de 5 de novembre, del Govern Valencià, pel qual s'autoritza l'ampliació d'ensenyances en la Universitat de València-Estudi General.
----------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12208


Data del document
:   05-11-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

 Descriptors 

:   * Universitat de València
    * universitat
    * títol d'estudis
    * legislació
    * centre d'ensenyament

DECRET 179/2002, de 5 de novembre, del Govern Valencià, pel qual s'autoritza l'ampliació d'ensenyances en la Universitat de València-Estudi General. [2002/12041]
  
La Universitat de València-Estudi General va sol·licitar autorització per a la implantació de les ensenyances universitàries conduents a l'obtenció dels títols oficials de llicenciat en Podologia i Enginyer Tècnic de Telecomunicació, especialitat Telemàtica, i va adjuntar la memòria justificativa de les titulacions, així com l'acord del Consell Social de la Universitat on proposava la implantació de les ensenyances a què fa referència el present decret.
  
El Consell Interuniversitari de la Comunitat Valenciana va tindre coneixement de la sol·licitud de la Universitat de València-Estudi General, tal com disposa, respecte a la creació, ampliació i transformació de centres universitaris, l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana, en la seua sessió de data 15 de març del 2001.
  
El Consell d'Universitats va emetre el corresponent informe en relació amb la proposta formulada per la Universitat de València-Estudi General.
  
Per tot això, i havent-se complit els requisits exigits pel Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura i Educació i amb la deliberació prèvia del Govern Valencià, en la reunió del dia 5 de novembre de 2002,
  
DECRETE
  
Article 1
  
Autoritzar a la Universitat de València-Estudi General la implantació i posada en funcionament de les ensenyances conduents a l'obtenció del títol oficial d'Enginyer Tècnic de Telecomunicació, especialitat Telemàtica, el pla d'estudis d'estes ensenyances va ser homologat per acord del Consell d'Universitats de data 7 de març del 2002, que seran organitzades per la Facultat de Ciències Físiques.
  
Article 2
  
Autoritzar a la Universitat de València-Estudi General la implantació de les ensenyances conduents a l'obtenció del títol oficial de llicenciat en Podologia, que seran organitzades per l'Escola Universitària d'Infermeria.
  
La posada en funcionament de les ensenyances serà autoritzada pel conseller de Cultura i Educació, després que el Consell d'Universitats haja homologat el pla d'estudis corresponent.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor el sendemà de la seua publicació en el Diari Oficial de la Generalitat Valenciana.
  
València, 5 de novembre de 2002
  
El president de la Generalitat Valenciana,
  
JOSE LUIS OLIVAS MARTÍNEZ
  
El conseller de Cultura i Educació,